BALATONSZEPEZD KÖZSÉG ÖNKORMÁNYZATA

8252 Balatonszepezd, Árpád u. 27.

Ügyiratszám: BSZ/1519-5/2025.

J E G Y Z Ő K Ö N Y V

Készült:
Balatonszepezd Község Önkormányzata Képviselő-testülete 2025. december 12-én 8.00 órakor megtartott nyilvános üléséről
Az ülés helye:
Balatonszepezd, Községháza – földszinti tárgyaló

(8252 Balatonszepezd, Árpád u. 27.)  

Bíró Imre
polgármester


Varga József
alpolgármester 


dr. Temesvári Zsolt
képviselő
Igazoltan távol:
Inhof Tamás


Kiss István 
képviselők
Tanácskozási joggal megjelent:


dr. Varga Viktória
jegyző, jegyzőkönyvvezető

dr. Kiss Balázs Tamás
aljegyző

Szántó Szilvia
irodavezető
Bíró Imre polgármester: Köszönti a nyilvános ülésen megjelenteket. Megállapítja, hogy a képviselő-testület 3 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra.

Napirend: 
1) 
A hivatali helyiségen vagy hivatali munkaidőn kívül történő házasságkötés engedélyezésének szabályairól, valamint az azokért fizetendő díjak mértékéről szóló önkormányzati rendelet módosítása
Előterjesztő: Bíró Imre polgármester

2) 
A könyvtár és a gyűjtemények háza tárgyában a Balatonszepezd Római Katolikus Plébániával kötendő bérleti szerződés megtárgyalása
Előterjesztő: Bíró Imre polgármester

3) 
Balatonszepezd Község Önkormányzata 2026. évi belső ellenőrzési munkatervének elfogadása
Előterjesztő: Bíró Imre polgármester

4) 
Kötelező felvételt biztosító általános iskolai körzethatárok véleményezése
Előterjesztő: Bíró Imre polgármester

5) 
Beszámoló a falugondnoki tevékenységről  
Előterjesztő: Bíró Imre polgármester

NAPIREND TÁRGYALÁSA

1) 
A hivatali helyiségen vagy hivatali munkaidőn kívül történő házasságkötés engedélyezésének szabályairól, valamint az azokért fizetendő díjak mértékéről szóló önkormányzati rendelet módosítása
Előterjesztő: Bíró Imre polgármester

Bíró Imre polgármester: A házasságkötésért fizetendő díjakat aktualizálják, ez többféle díjból tevődik össze, de ha a házasságkötők egyike szepezdi, akkor nem kell fizetni. Kérdezi, hogy valakinek van-e kérdése, észrevétele, hozzászólása?

Kérdés, vélemény, javaslat, hozzászólás nem hangzik el, Bíró Imre polgármester 

a határozati javaslatot szavazásra teszi fel. 

Balatonszepezd Község Önkormányzata Képviselő-testülete 3 igen szavazattal 

– egyhangúlag – az alábbi határozatot hozza:

12/2025. (XII.15.)
ÖNKORMÁNYZATI 
RENDELET
Balatonszepezd Község Önkormányzata Képviselő-testülete a hivatali helyiségen vagy hivatali munkaidőn kívül történő házasságkötés engedélyezésének szabályairól, valamint az azokért fizetendő díjak mértékéről szóló 6/2017. (V.14.) önkormányzati rendelet módosításáról szóló rendelet-tervezetet elfogadja és 12/2025. (XII.15.) számon önkormányzati rendeletei közé iktatja.
2) 
A könyvtár és a gyűjtemények háza tárgyában a Balatonszepezd Római Katolikus Plébániával kötendő bérleti szerződés megtárgyalása
Előterjesztő: Bíró Imre polgármester

Bíró Imre polgármester: A korábbi, 10 évre kötött szerződés októberben lejárt. Tovább szeretnék bérelni a két helyiséget, így több körös egyeztetés után született a jelenlegi tervezet. Érsek úrral is egyeztetett arról, hogy Bódi Magdolnának kialakítanak egy emléksarkot. Kéri elfogadni a szerződést.

Varga József alpolgármester: Mekkora lesz az emléksarok helyigénye?
Bíró Imre polgármester: Rendszerezni kell a meglévő gyűjteményt. Nagy helyigénye nincs, lesznek például a gyerekeknek építőkockák, a felületükön Bódi Magdolna életéről képekkel, fotókkal. A plébános úr sem tudta megmondani.

Varga József alpolgármester: Mikor lesz látogatható? Ki teszi lehetővé a látogatást?

Bíró Imre polgármester: Nyáron a nyugdíjas klub tagjai, úgy vállalják, ahogy eddig is. A biciklis zarándokhely-megálló is tervben van. Ezekkel csak gazdagodhat a település.
Varga József alpolgármester: Ősszel és tavasszal ezek szerint nem lesz látogatható.

Bíró Imre polgármester: Így van. A látogatás biztosítása továbbra is az önkormányzat költsége lesz. Amíg a biciklis zarándokút megállóhelye nincs kialakítva, ott nem számít sok emberre. 

dr. Temesvári Zsolt képviselő: Regisztrációhoz kellene kötni a látogatást.

Bíró Imre polgármester: Ha lesz ilyen igény, akkor megvizsgálják. A bérleti díj havi 100.000 Ft, ebből volt egy kis félreértés, ami azóta tisztázódott.
További kérdés, vélemény, javaslat, hozzászólás nem hangzik el, Bíró Imre polgármester 

a határozati javaslatot szavazásra teszi fel. 

Balatonszepezd Község Önkormányzata Képviselő-testülete 3 igen szavazattal 

– egyhangúlag – az alábbi határozatot hozza:

89/2025. (XII.12.)
Bsz. ÖNKORMÁNYZATI 
HATÁROZAT

Balatonszepezd Község Önkormányzata Képviselő-testülete Balatonszepezd Római Katolikus Plébániával a könyvtár és a gyűjtemények háza tárgyában kötendő bérleti szerződést az előterjesztés melléklete szerint elfogadja.

Felhatalmazza a polgármestert a szerződés megkötésére és az egyéb szükséges intézkedések megtételére.

Határidő: azonnal

Felelős: polgármester
3) 
Balatonszepezd Község Önkormányzata 2026. évi belső ellenőrzési munkatervének elfogadása
Előterjesztő: Bíró Imre polgármester

Bíró Imre polgármester: A belső ellenőr megküldte a tervet, kéri elfogadni. Kérdezi, hogy valakinek van-e kérdése, észrevétele, hozzászólása?

Kérdés, vélemény, javaslat, hozzászólás nem hangzik el, Bíró Imre polgármester 

a határozati javaslatot szavazásra teszi fel. 

Balatonszepezd Község Önkormányzata Képviselő-testülete 3 igen szavazattal 

– egyhangúlag – az alábbi határozatot hozza:

90/2025. (XII.12.)
Bsz. ÖNKORMÁNYZATI 
HATÁROZAT

Balatonszepezd Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 119. § (5) bekezdésében meghatározott feladatkörében eljárva a 2026. évi belső ellenőrzési munkatervet a következő tartalommal hagyja jóvá:

Ellenőrzött szerv: Balatonszepezd Község Önkormányzata

Ellenőrzés tárgya: A pénzkezelés szabályozottságának és szabályszerűségének ellenőrzése

Ellenőrizendő időszak: 2025. év  

Ellenőrzés ütemezése: 2026. I. félév

Határidő: 2025. december 31.

Felelős: jegyző
4) 
Kötelező felvételt biztosító általános iskolai körzethatárok véleményezése
Előterjesztő: Bíró Imre polgármester

Bíró Imre polgármester: Továbbra is a zánkai Bozzay Pál Német Nemzetiségi Nyelvoktató Általános Iskola biztosítja a kötelező felvételt. Kérdezi, hogy valakinek van-e kérdése, észrevétele, hozzászólása?
Kérdés, vélemény, javaslat, hozzászólás nem hangzik el, Bíró Imre polgármester 

a határozati javaslatot szavazásra teszi fel. 

Balatonszepezd Község Önkormányzata Képviselő-testülete 3 igen szavazattal 

– egyhangúlag – az alábbi határozatot hozza:

91/2025. (XII.12.)
Bsz. ÖNKORMÁNYZATI 
HATÁROZAT

Balatonszepezd Község Önkormányzata Képviselő-testülete a Balatonfüredi Tankerületi Központ által a 2026/2027. tanévre összeállított, Balatonszepezd Község közigazgatási területére vonatkozó kötelező felvételt biztosító általános iskolai körzethatárral egyetért. 

Határidő: 2026. február 15.

Felelős: polgármester
5) 
Beszámoló a falugondnoki tevékenységről  
Előterjesztő: Bíró Imre polgármester

Bíró Imre polgármester: Az önkormányzati gondoskodás egyik formája a falugondnoki szolgáltatás. Jól működik az iskolabusz, a lakosság rendelkezésére áll a bevásárlás, gyógyszerkiváltás, orvoshoz szállítás. A bevásárlásra egyre nagyobb az igény. Kérdezi, hogy valakinek van-e kérdése, észrevétele, hozzászólása?
dr. Temesvári Zsolt képviselő: A bevásárlás hogyan működik?
Bíró Imre polgármester: Akkor megy, ha a busz megtelik, így általában két hetente szokott összejönni annyi jelentkező, hogy el tudjon indulni Tapolcára. Alapvetően rugalmasan működik.
További kérdés, vélemény, javaslat, hozzászólás nem hangzik el, Bíró Imre polgármester 

a határozati javaslatot szavazásra teszi fel. 

Balatonszepezd Község Önkormányzata Képviselő-testülete 3 igen szavazattal 

– egyhangúlag – az alábbi határozatot hozza:

92/2025. (XII.12.)
Bsz. ÖNKORMÁNYZATI 
HATÁROZAT

Balatonszepezd Község Önkormányzata Képviselő-testülete a 2025. évi falugondnoki tevékenységről szóló beszámolót elfogadja.
Több napirendi pont nem lévén Bíró Imre polgármester megköszöni a nyilvános ülésen való részvételt, és azt 8.15 órakor bezárja.

K. m. f.

               Bíró Imre                                                                   dr. Varga Viktória

                              polgármester
                                                              jegyző
2

